Iepirkuma LPP 2019/104

**nolikuma 6.pielikums**

# LĪGUMS Nr. LPP 2019/104/1/2/3

|  |  |
| --- | --- |
| Liepājā | 2019.gada \_\_.\_\_\_\_\_\_\_\_ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – PASŪTĪTĀJS), un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – IZPILDĪTĀJS), turpmāk abas kopā sauktas arī PUSES un katra atsevišķi – PUSE, pamatojoties uz iepirkuma „Zvejas kontroles un uzraudzības tehniskā aprīkojuma piegāde” (LPP 2019/104) rezultātiem 1.iepirkuma daļā/2.iepirkuma daļā/3.iepirkuma daļā (turpmāk– IEPIRKUMS), noslēdz šādu līgumu (turpmāk – LĪGUMS):

1. **LĪGUMA PRIEKŠMETS**
   1. PASŪTĪTĀJS pasūta un pērk, un IZPILDĪTĀJS pārdod un piegādā \_\_\_\_\_\_\_\_\_\_\_\_\_\_\_\_\_\_\_ (turpmāk – PRECES) saskaņā ar LĪGUMA noteikumiem un pielikumiem, un PASŪTĪTĀJA norādījumiem.
   2. Ja tas nepieciešams pareizai PREČU lietošanai, IZPILDĪTĀJS apmāca PASŪTĪTĀJA atbildīgos darbiniekus PREČU lietošanā.
   3. PREČU garantijas termiņā IZPILDĪTĀJS nodrošina PRECĒM nepieciešamās garantijas apkopes, tajā skaitā, visas, kuras PRECĒM ir noteicis to ražotājs, bez papildus samaksas tādā apmērā, lai būtu spēkā visi garantijas nosacījumi, atbilstoši LĪGUMA 4.sadaļai.
   4. Piegādātajām PRECĒM jābūt kvalitatīvām, jaunām, nelietotām, pilnā komplektācijā, ar jebkuriem nepieciešamajiem dokumentiem.
2. **PIEGĀDES NOTEIKUMI UN TERMIŅŠ**
   1. IZPILDĪTĀJAM jāveic visu LĪGUMA 1.1.punktā minēto PREČU piegāde iespējami īsā termiņā, bet ne vēlāk kā 30 (*trīsdesmit*) dienu laikā no LĪGUMA noslēgšanas dienas PASŪTĪTĀJA norādītajā adresē: **Ezermalas iela 9 B, Liepāja, LV-3401**.
   2. IZPILDĪTĀJAM PREČU piegādes laiks ir jāsaskaņo ar PASŪTĪTĀJU vismaz 2 (*divas*) dienas pirms piegādes veikšanas.
   3. Piegādājot PRECES IZPILDĪTĀJS iesniedz PASŪTĪTĀJAM no IZPILDĪTĀJA puses parakstītu atbilstošu nodošanas – pieņemšanas aktu. Saņemto nodošanas – pieņemšanas aktu PASŪTĪTĀJS apņemas izskatīt un pieņemt PRECES 2 (*divu*) darba dienu laikā no tā saņemšanas dienas. Konstatējot neatbilstības, PASŪTĪTĀJS 2 (divu) darba dienu laikā sagatavo pretenziju vai defektu aktu, paziņojot to IZPILDĪTĀJAM. Iebildumiem jābūt motivētiem, pamatotiem, ar detalizētu un skaidru norādi uz akta parakstīšanas atteikuma iemesliem. Šajā gadījumā PASŪTĪTĀJS nosaka termiņu, kādā IZPILDĪTĀJAM minētās nepilnības ir jānovērš. Ja trūkumu novēršanai noteiktais laiks pārsniedz PASŪTĪTĀJA noteikto trūkumu novēršanas termiņu, par to tiek aprēķināts līgumsods atbilstoši LĪGUMA nosacījumiem.
   4. IZPILDĪTĀJS var veikt PREČU piegādi pa daļām, attiecīgi par katru piegādi sastādot nodošanas – pieņemšanas aktu atbilstoši LĪGUMA 2.3.punktam.
   5. Pēc PASŪTĪTĀJA pārstāvja pieprasījuma IZPILDĪTĀJAM 3 (*trīs*) darba dienu laikā jāsniedz PASŪTĪTĀJAM rakstiska informācija par LĪGUMA izpildes gaitu.
3. **LĪGUMCENA UN NORĒĶINU KĀRTĪBA**
   1. Līgumcena par pilnīgu, savlaicīgu un kvalitatīvu PREČU piegādi ir EUR \_\_\_\_\_\_\_\_\_\_\_\_\_ (*summa vārdiem*), pievienotās vērtības nodoklis 21% EUR \_\_\_\_\_\_\_\_\_\_\_\_\_ (*summa vārdiem*), kas kopā ir EUR \_\_\_\_\_\_\_\_\_\_ (*summa vārdiem*).
   2. PASŪTĪTĀJS veic apmaksu par PREČU piegādi 30 (*trīsdesmit*) dienu laikā pēc nodošanas – pieņemšanas akta parakstīšanas un attiecīga rēķina saņemšanas. IZPILDĪTĀJS tiesīgs iesniegt rēķinu tikai pēc tam, kad PASŪTĪTĀJS ir pieņēmis PRECES un parakstījis nodošanas – pieņemšanas aktu.
   3. IZPILDĪTĀJA finanšu piedāvājumā norādītajās cenās ir iekļauta PREČU vērtība, iepakojuma un piegādes (transporta) izmaksas, visi valsts un pašvaldības noteiktie nodokļi, nodevas un citas izmaksas, kas saistītas ar PRECĒM un to piegādi, kā arī garantijas noteikumu izpilde atbilstoši LĪGUMAM.
   4. PASŪTĪTĀJS apmaksu veic ar pārskaitījumu uz IZPILDĪTĀJA rēķinā vai LĪGUMĀ norādīto kontu kredītiestādē.
   5. Par apmaksas dienu tiek uzskatīta diena, kad PASŪTĪTĀJS ir veicis pārskaitījumu uz IZPILDĪTĀJA norādīto kredītiestādes kontu.
   6. IZPILDĪTĀJS rēķinu iesniedz skenētā \*pdf formātā, nosūtot uz PASŪTĪTĀJA e-pasta adresi: [gramatvediba@liepaja.lv](mailto:gramatvediba@liepaja.lv). Rēķinā norādāmi PASŪTĪTĀJA rekvizīti un LĪGUMĀ noteiktā PASŪTĪTĀJA atbildīgā kontaktpersona.
4. **GARANTIJA**
   1. Garantijas laiks PRECĒM tiek noteikts saskaņā ar IZPILDĪTĀJA piedāvājumā norādīto termiņu, kas ir \_\_\_\_\_\_ gadi, kas sākas pēc nodošanas – pieņemšanas akta parakstīšanas. PREČU garantijas laiks nevar būt mazāks par laiku, kādu ir noteicis PRECES ražotājs.
   2. Ja piegādātajām PRECĒM garantijas laikā ir nepieciešams veikt remontdarbus un tos nav iespējams veikt PREČU piegādes adresē uz vietas, IZPILDĪTĀJS nodrošina PREČU pieņemšanu LĪGUMA 2.1.punktā norādītajā adresē un transportēšanu uz remonta veikšanas vietu, kā arī pēc garantijas remonta beigām nodrošina PREČU transportēšanu un nodošanu PASŪTĪTAJAM LĪGUMA 2.1.punktā norādītajā adresē.
   3. Garantijas laikā nepieciešamos remontdarbus, transportēšanas, iekārtu montāžas un demontāžas izdevumus sedz IZPILDĪTĀJS.
   4. Ja PRECES darbaspēju nav iespējams atjaunot, par ko attiecīgi tiek sastādīts akts par PRECES darbaspēju neatjaunojamību, IZPILDĪTĀJS uz sava rēķina apmaina PRECI pret jaunu un LĪGUMA prasībām atbilstošu PRECI 1 (*viena*) mēneša laikā no šajā punktā noteiktā akta par PRECES darbaspēju neatjaunojamību sastādīšanas dienas.
   5. Ja IZPILDĪTĀJS garantijas termiņā un LĪGUMĀ norādītajā laikā atsakās novērst konstatētos trūkumus un defektus, vai nenovērš tos noteiktā laikā, PASŪTĪTĀJAM ir tiesības šo darbu veikšanu uzdot citai personai. IZPILDĪTĀJS sedz PASŪTĪTĀJAM visas izmaksas un zaudējumus, kas radušies no savlaicīgas garantijas darbu neizpildes.
   6. IZPILDĪTĀJSgarantē, ka šajā termiņā PRECES atbilst standartiem, normatīvajos aktos noteiktajām un vispārpieņemtajām prasībām attiecībā uz PRECES kvalitāti, saglabā drošumu un pilnīgas lietošanas īpašības.
5. **PUŠU ATBILDĪBA**
   1. PUSES ir savstarpēji atbildīgas par līgumsaistību nepildīšanu un to nepienācīgu izpildi. Šajā gadījumā vienai PUSEI jāatlīdzina otrai PUSEI nodarītie zaudējumi.
   2. Ja PASŪTĪTĀJS nokavē LĪGUMA 3.2. punktā noteikto maksājuma termiņu, tas maksā IZPILDĪTĀJAM līgumsodu 0,5% *(nulle komats piecu procentu)* apmērā no nokavētā maksājuma summas par katru nokavēto dienu, bet kopsummā ne vairāk kā 10% *(desmit procentu)* apmērā no nokavētā maksājuma summas.
   3. Ja IZPILDĪTĀJS nokavē LĪGUMA 2.1.punktā minēto PREČU piegādes termiņu vai PASŪTĪTĀJA noteikto termiņu trūkumu novēršanai, tas maksā PASŪTĪTĀJAM līgumsodu 0,5% *(nulle komats piecu procentu)* apmērā no Līgumā noteiktās līgumcenas par nepiegādāto PREČU apjomu par katru nokavēto dienu, bet ne vairāk kā 10% *(desmit procentu)* apmērā no nepiegādāto PREČU apjoma. Turpmākie norēķini notiek pēc līgumsoda nomaksas.
   4. Par aprēķināto līgumsodu viena PUSE informē otru PUSI, iesniedzot attiecīgu rēķinu.
   5. Līgumsoda samaksa neatbrīvo PUSES no saistību turpmākas izpildes, kā arī neierobežo PUŠU tiesības prasīt zaudējumu atlīdzību.
   6. Ja IZPILDĪTĀJS nav veicis līgumsoda apmaksu rēķinā noteiktajā termiņā, PASŪTĪTĀJS, bez iepriekšējā brīdinājuma ir tiesīgs ieturēt līgumsodu no IZPILDĪTĀJAM pienākošajiem maksājumiem.
   7. Pēc LĪGUMA noslēgšanas, kamēr PRECE nav nodota PASŪTĪTĀJAM, visu risku par nejaušu gadījumu, ja sakarā ar to PRECE iet bojā vai bojājas, nes IZPILDĪTĀJS.
6. **nepārvarama vara**
   1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu.
   2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
   3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.
   4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei u.tml. apstākļi, (ja vien minētās problēmas neizriet tieši no nepārvaramas varas).
7. **LĪGUMA GROZĪŠANA, STRĪDU IZSKATĪŠANA UN LĪGUMA IZBEIGŠANA**
   1. Grozījumi un papildinājumi LĪGUMĀ izdarāmi PUSĒM vienojoties un noformējami rakstiski. Tie stājas spēkā, kad tos ir parakstījušas abas PUSES un kļūst par LĪGUMA neatņemamām sastāvdaļām.
   2. Ja viena PUSE pārkāpusi kādu no LĪGUMA noteikumiem, otrai PUSEI ir tiesības iesniegt rakstveida pretenziju, kurā norādīts pārkāpuma raksturs un LĪGUMA punkts, kuru PUSE uzskata par pārkāptu.
   3. Visus strīdus un domstarpības par LĪGUMA saistību izpildi Puses risina savstarpējo pārrunu ceļā.
   4. Ja LĪGUMA 7.3.punktā noteiktajā kārtībā PUSES nevar savstarpēji vienoties, strīdus izskata Latvijas Republikas tiesā Civilprocesa likumā noteiktajā kārtībā, ievērojot LĪGUMA noteikumus un Latvijas Republikā spēkā esošos normatīvos aktus.
   5. Pēc PUŠU savstarpējas vienošanās LĪGUMA izbeigšana iespējama jebkurā brīdī.
   6. PASŪTĪTĀJAM ir tiesības vienpusēji izbeigt LĪGUMU, ja:
      1. IZPILDĪTĀJS kavē LĪGUMA 2.1.punktā noteikto LĪGUMA izpildes termiņu vairāk kā par 10 (*desmit*) dienām;
      2. IZPILDĪTĀJS LĪGUMĀ noteiktajā kārtībā un termiņā neveic PRECES trūkumu novēršanu;
      3. IZPILDĪTĀJAM vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt IZPILDĪTĀJU darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja IZPILDĪTĀJS ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē LĪGUMA izpildi.
8. **PĀRSTĀVJI UN KONTAKTINFORMĀCIJA**
   1. PASŪTĪTĀJA pārstāvis ar LĪGUMU saistītu jautājumu risināšanā \_\_\_\_\_\_
   2. IZPILDĪTĀJA pārstāvis ar LĪGUMU saistītu jautājumu risināšanā, kā arī attiecībā uz LĪGUMA izpildi \_\_\_\_\_.
9. **CITI NOTEIKUMI**
   1. LĪGUMS stājas spēkā tā abpusējas parakstīšanas dienā.
   2. LĪGUMS ir spēkā līdz PUŠU saistību pilnīgai izpildei vai atbilstoši LĪGUMA 7.5., 7.6.punktu noteikumiem.
   3. Kādam no LĪGUMA noteikumiem zaudējot spēku normatīvo aktu grozījumu gadījumā, LĪGUMS nezaudē spēku tā pārējos punktos, un šādā gadījumā PUŠU pienākums ir piemērot LĪGUMU atbilstoši spēkā esošajiem normatīvajiem aktiem.
   4. Apakšuzņēmēju un piesaistītā personāla nomaiņa vai jaunu apakšuzņēmēju piesaiste pieļaujama ar Pasūtītāja rakstisku piekrišanu un ievērojot Publisko iepirkumu likumu.
   5. PUSES apņemas neveikt nekādas darbības, kas tieši vai netieši var radīt zaudējumus otrai PUSEI, vai kaitēt otras PUSES likumiskajām interesēm.
   6. PUSES apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (*pilnīgi vai daļēji LĪGUMA vai citu ar tā izpildi saistītu dokumentu saturu, PUŠU finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par otras PUSES darbību*), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.
   7. LĪGUMĀ izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar ietekmēt LĪGUMA noteikumu tulkošanu.
   8. Ja kādai no PUSĒM tiek mainīts juridiskais statuss, amatpersonas paraksta tiesības, vadītāji vai kādi LĪGUMĀ minētie PUSES rekvizīti, telefona, faksa numuri, elektroniskā pasta adreses, adreses, pilnvarotie pārstāvji u.c., tad tā nekavējoties, bet ne vēlāk kā 3 (*trīs*) darba dienu laikā, rakstiski paziņo par to otrai PUSEI. Noteikuma neizpildes gadījumā uzskatāms, ka otra PUSE ir pilnībā izpildījusi savas saistības, lietojot LĪGUMĀ esošo informāciju par otru PUSI.
   9. PUSES vienojas, ka visa korespondence, ko puses šā LĪGUMA sakarā nosūtījušas viena otrai ar pasta vai kurjera starpniecību, šaubu gadījumā uzskatāma par saņemtu 7.dienā pēc tās nodošanas pastā vai kurjeram. Informācija, kas nosūtīta elektroniski uz Līgumā norādītajām elektroniskā pasta adresēm (t.sk. bez droša elektroniskā paraksta) uzskatāma par paziņotu nākamajā dienā pēc tās nosūtīšanas. Informācija, kas paziņota, izmantojot oficiālo e-adresi, ja PUSEI ir aktivizēts oficiālās elektroniskās adreses konts, uzskatāma par paziņotu otrajā darba dienā pēc tās nosūtīšanas.
   10. PUSES apliecina, ka LĪGUMĀ noteiktās PUŠU atbildīgās personas ir informētas par to personas datu nodošanu otrai PUSEI LĪGUMĀ noteiktajā apjomā.
   11. LĪGUMS sagatavots latviešu valodā 2 (*divos*) eksemplāros ar vienādu juridisku spēku, no kuriem viens glabājas pie PASŪTĪTĀJA un otrs pie IZPILDĪTĀJA.
   12. LĪGUMA pielikumi un tā neatņemamas sastāvdaļas ir:
       1. IZPILDĪTĀJA tehniskais piedāvājums IEPIRKUMAM (1.pielikums);
       2. IZPILDĪTĀJA finanšu piedāvājums IEPIRKUMAM (2.pielikums).
10. **Pušu rekvizīti un paraksti**

|  |  |  |
| --- | --- | --- |
| **PASŪTĪTĀJS** |  | **IZPILDĪTĀJS** |
|  |  |  |
| **\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_** |
| Reģ.Nr. |  | Reģ.Nr. \_\_\_\_\_\_\_\_\_\_\_\_\_\_ |
| Adrese: |  | Adrese: \_\_\_\_\_\_\_\_\_\_\_\_\_\_\_ |
| Banka: |  | Banka: \_\_\_\_\_\_\_\_\_\_\_\_\_\_\_ |
| Konts: |  | Konts: \_\_\_\_\_\_\_\_\_\_\_\_\_\_\_\_ |
|  |  |  |
|  |  |  |
|  |  |  |
|  |  |  |
|  |  |  |
| z.v. |  | z.v. |